
 המקדיש שדהו בשנת היובל
ערכין כד, א – כה, א
איתמר: המקדיש שדהו בשנת היובל עצמה - רב אמר: קדושה ונותן חמשים, ושמואל אמר: אינה קדושה כל עיקר. 
מתקיף לה רב יוסף: בשלמא לענין מכירה דפליג שמואל עליה דרב, איכא למימר קל וחומר: ומה מכורה כבר יוצאה עכשיו, שאינה מכורה אינו דין שלא תימכר, אלא הכא מי איכא למימר ק"ו? והא תנן: הגיע יובל ולא נגאלה, כהנים נכנסין לתוכה ונותנין דמיה, דברי רבי יהודה! שמואל כר"ש סבירא ליה, דאמר: נכנסין ולא נותנין. ורב סבר: סוף סוף לבעלים מי קהדרא? לכהנים הוא דנפקא, וכהנים משולחן גבוה קא זכו. מאי טעמא דרב? דאמר קרא: ואם משנת היובל, ושנת היובל בכלל. 
ושמואל? מי כתיב ואם בשנת היובל? משנת היובל כתיב, משנת שאחר היובל. 
בשלמא לרב, היינו דכתיב: אם משנת היובל ואם אחר היובל, אלא לשמואל מאי אחר היובל? אחר אחר. מיתיבי: מקדישין בין לפני היובל בין לאחר היובל, ובשנת היובל עצמה לא יקדיש, ואם הקדיש - אינה קדושה! אמר לך רב: אינה קדושה בגירוע, אבל קדוש ונותנין חמשים. 
מכלל דלפני היובל קדושה ליגאל בגירוע, והא רב ושמואל דאמרי תרוייהו: אין מקדישין ליגאל בגירוע פחות משתי שנים! אמר לך רב: הא מני? רבנן היא, ואנא דאמרי כרבי, דאמר: ראשון וראשון בכלל, שביעי ושביעי בכלל, הכא נמי בשנת ושנת היובל בכלל. 
אי כרבי פונדיון מאי עבידתיה? וכי תימא לית ליה, והתנן: הקדיש שתים ושלש שנים לפני היובל - רבי אומר, אומר אני: נותן סלע ופונדיון! רבי כרבי יהודה סבירא ליה, דאמר: שנת חמשים עולה לכאן ולכאן. לשמואל, לימא רבי כרבנן סבירא ליה, דאי כרבי יהודה, סלע ושתי פונדיונות מיבעי ליה! ע"כ לשמואל, רבי כרבנן סבירא ליה. 
תא שמע: ולא גואלין אחר היובל פחות משנה; בשלמא לשמואל, לא גואלין לאחר יובל פחות משנה, אלא לרב מאי אחר יובל שנה? מי סברת אחר יובל ממש? מאי אחר יובל? באמצע יובל, דכל כמה דלא מליא ליה שנה לא מגרע ליה. מאי קמ"ל? דאין מחשבין חדשים עם ההקדש, הא בהדיא קתני: אין מחשבין חדשים עם ההקדש! מה טעם קאמר, מה טעם לא גואלין לאחר יובל פחות משנה? משום דאין מחשבין חדשים עם ההקדש.
1. מחלוקת האמוראים ומחלוקות קשורות
הגמרא בודקת את מחלוקת רב ושמואל ויחסה לכמה נושאים אחרים. ראשית, ישנה מחלוקת דומה למדי לגבי מכר:   
איתמר: המוכר שדהו בשנת היובל עצמה - רב אמר: מכורה ויוצאה[footnoteRef:1], ושמואל אמר: אינה מכורה כל עיקר. מאי טעמא דשמואל? קל וחומר, ומה מכורה כבר יוצאה, שאינה מכורה אינו דין שלא תימכר[footnoteRef:2].  [1:  "וזה הלוקח איבד מעותיו" (רש"י שם ד"ה מכורה ויוצאה).]  [2:  כט, ב.] 

בסוגיה שם, מוטל על רב להסביר מדוע אינו דורש קל וחומר, אולם כאן תוהה הגמרא מה טעמו של שמואל. שאלה זאת מובילה למחלוקת תנאים: 
הגיע היובל ולא נגאלה, הכהנים נכנסים לתוכה ונותנים את דמיה דברי רבי יהודה. רבי שמעון אומר: נכנסין אבל לא נותנין. רבי אליעזר אומר: לא נכנסין ולא נותנין אלא נקראת שדה רטושים[footnoteRef:3].  [3:  ערכין פרק ז משנה ד.] 

לפי רבי יהודה שדה שעומד ברשות הקדש אינו יוצא ביובל בלא דמים. הכוהנים צריכים לפדותו. דבר זה לומד רבי יהודה בגזירה שווה ממקדיש בית, שאף הוא קדשי בדק הבית ואינו יוצא בלי דמים. אולם רבי שמעון מעדיף ללמוד שהכוהנים מקבלים בחינם בגזירה שווה מכבשי עצרת, שאף הם ממתנות כהונה. שמואל הולך בעקבות רבי שמעון ודורש אף כאן קל וחומר: ומה שדה המוקדשת לפני היובל יוצאביובל, שדה שאינו קדוש, אינו דין שיהא מוקדש? על כך רב משיב, שזו אינה נקראת 'יציאה', הואיל ואינה חוזר לבעלים.	Comment by אבי ונגרובר: לעיל כתבת בלשון זכר: שדה שעומד ברשות הקדש אינו יוצא 
לכאורה עמדו לרב שתי דרכים נוספות להשיב. הוא יכול היה להשיב שהוא סובר כרבי יהודה. אם הכוהנים צריכים לשלם עבור השדה, אין זו יציאה. ניתן להבין שרב רוצה להעמיד שיטתו אליבא דכולי עלמא. הוא יכול גם לחלוק על הקל וחומר, אולם בסוגיה המקבילה, לגבי מכר, הגמרא תמהה על רב מקל וחומר קיים לגבי מכירת נערה לאמה:     
"ומה מכורה כבר יוצאה עכשיו, שאינה מכורה אינו דין שלא תימכר[footnoteRef:4]". ורב מחלק בין המקרים. הרי שכשישנו קל וחומר רב מסכים[footnoteRef:5]. מוסיפה הסוגיה: נאמר בתורה: "אִם מִשְּׁנַת הַיֹּבֵל יַקְדִּישׁ שָׂדֵהוּ כְּעֶרְכְּךָ יָקוּם[footnoteRef:6]". פסקו בברייתא: "בשנת היובל עצמה לא יקדיש, ואם הקדיש - אינה קדושה![footnoteRef:7]" לכאורה הרי זה שלא כדברי רב. מסקנת הגמרא היא שלדעת רב דבר זה תלוי במחלוקת תנאים. לגבי איסור אכילת חמץ נאמר:  [4:  ערכין כט, ב.]  [5:  תוספות כד,  ב ד"ה סוף סוף.]  [6:  ויקרא פרק כז יז.]  [7:  כד, ב. מרתק לשים לב, כי הברייתא אוסרת ביצוע אמירה שאין לה משמעות. ואולי עובר על לאו של "הארץ לא תמכר לצמיתות". מכל מקום הרמב"ם שפסק שההקדש אינו חל, לא הזכיר איסור בפעולה (דף על הדף).] 

מיום הראשון עד יום השביעי. יכול אין יום הראשון ויום השביעי בכלל כשם שנ' במצורע מראשו ועד רגליו (ויק' יג יב) ואין הראש והרגלים בכלל? ת"ל עד יום האחד ועשרים לחדש בערב (פי"ח). ר' אומר: ממקומו מוכרע מיום הראשון עד יום השביעי[footnoteRef:8].  [8:  מכילתא דרבי שמעון בר יוחאי פרק יב פסוק טו.] 

אם כן, כשיש טווח בין שני קצוות מוזכרים, לדברי חכמים נחוצה הוכחה שגם הם כלולים, ולפי רבי ההבנה הפשוטה היא שתחילה וסוף בכלל. רב מציע שהברייתא מתאימה לדברי חכמים - ובעקבותיהם שמואל - שהביטוי 'משנת היובל' איננו כולל את שנת היובל עצמה, שכן, הקדשה בה איננה חלה. אולם רב עצמו סובר כרבי, שהביטוי כולל את שנת היובל עצמה ולפיכך 'כערכך יקום'. על כך מקשה הגמרא שיוצא שמקדישים שדה לחמישים שנה, ופודים בחמישים סלע. אם כן החשבון הוא סלע לשנה, ומדוע רבי עצמו מסכים שהפדיון הוא סלע ופונדיון לכל שנה, כחשבון של חמישים סלעים המתחלקים לארבעים ותשע שנה?
תשובת הגמרא מערבת מחלוקת תנאים נוספת בשאלה האם שנת היובל עצמה נספרת כחלק מן החמישים. 
רב מסביר שרבי הולך בעקבות שיטת רבי יהודה, "דאמר: שנת חמשים עולה לכאן ולכאן[footnoteRef:9]" ולפיכך יש לנו חמישים סלעים לארבעים ותשע שנה. לשיטת שמואל, ששנת היובל אינה כלולה, יש לומר ששיטת רבי היא כחכמים, ששנת היובל היא מחוץ לספירה, ורק אז יש לו ארבעים ותשע שנה שבהן מתחלקים חמישים סלעים. [9:   יב, ב.] 

נסכם את שעלה בידינו עד כה:

	נושא
	א. המקדיש שדהו ביובל
	ב. המוכר שדהו ביובל
	ג. הגיע היובל ולא נגאלה הכהנים נכנסים לתוכה
	ד. האם טווח זמנים כולל את הקצוות?
	ה. האם לפי רבי יובל נספר כחלק מחמישים השנים?

	המחלוקת המקורית
	
	
	רבי יהודה: נותנים דמיה.
רבי שמעון: לא נותנים דמיה.
	לחכמים צריך ראיה לכך. לרבי הטווח כולל את קצוותיו
	לחכמים יובל שנה בפני עצמה. לרבי יהודה תחילת חמישים וסופן

	דעת שמואל
	לא קדוש
	אינה מכורה
	כרבי שמעון
	כחכמים[footnoteRef:10]. יובל לא כלול בזמן הקדשה [10:  רש"י (כד, ב ד"ה ואנא דאמרי כרבי) סבור ששמואל יכול להתאים גם לדברי רבי:   
"ולשמואל אפילו לרבי אינה קדושה דכי אמר רבי מיום הראשון וראשון בכלל התם הוא דכתיב ועד דשייך ביה לשון מיום אבל הכא דלא כתיב ועד ה"ל למיכתב בשנת... מודה רבי דלא הוי בכלל".
] 

	רבי כחכמים

	דעת רב
	קדושה ונותן חמישים
	מכורה ויוצאה
	כרבי יהודה
	כרבי. יובל כלול בזמן הקדשה
	רבי כרבי יהודה



2. פסקי ההלכה
הרמב"ם פוסק בשתי המחלוקות הראשונות כשמואל: "הקדיש שדהו בשנת היובל עצמה אינה מקודשת[footnoteRef:11]". "מכרה בשנת יובל עצמה אינה נמכרת והדמים חוזרין לבעלים[footnoteRef:12]". הרדב"ז מנמק:    [11:  רמב"ם הלכות ערכין וחרמין פרק ד הלכה י.]  [12:  רמב"ם הלכות שמיטה ויובל פרק יא הלכה יא.] 

והכי דייק קרא דכתיב משנת היובל משנה שאחר היובל מדלא כתיב בשנת היובל והכי ריהטא סוגיין כשמואל. ותו דקי"ל הילכתא כשמואל בדיני והאי דינא הוא ולא איסורא[footnoteRef:13].  [13:  הלכות ערכין וחרמין פרק ד הלכה י. "שיסוד השאלה כאן היא ממונית, למי שייכת השדה אם למקדיש או להקדש, ואמנם מכך נובעת שאלה של איסור מעילה, אם זה של הקדש. אך כיון שייסוד השאלה היא ממונית, הרי היא שייכת לכלל שהלכה כשמואל בממונות" (חברותא ערכין כד, א הערה 5).
] 

אולם במחלוקת השלישית רמב"ם מכריע: "המקדיש שדה אחוזתו והגיע היובל ולא נפדית אלא הרי היא תחת יד הקדש, הכהנים נותנין את דמיה[footnoteRef:14]". הרי שפסק כרבי יהודה, וכפי שראינו זו דווקא שיטת רב. אכן הרמב"ם נימק את דבריו: "שאין הקדש יוצא בלא פדיון". אם כן, מעיקר הדין הקדש יוצא, ויש בסיס לקל וחומר של שמואל: 'קדושה כבר יוצאת, שאינה קדושה תיקדש!?' גם לדברי רבי יהודה, ויכול הרמב"ם לפסוק את שתי ההלכות. אמנם יש להבין מדוע הגמרא תלתה את המחלוקות וסברה שרק רב כרבי יהודה[footnoteRef:15]. ניתן לבאר שהרמב"ם אינו נוקט כרב יוסף התולה את מחלוקת האמוראים במחלוקת התנאים[footnoteRef:16].   [14:  רמב"ם הלכות ערכין וחרמין פרק ד הלכה יט.]  [15:  'וצריך עיון' (חידושי הגרי"ז כד, א). מעין זה באור שמח המובא בהערה הבאה.]  [16:  אור שמח הלכות שמיטה ויובל פרק יא הלכה כ. ועיין בדברי הרב בינה בסוף דברינו.] 

בלחם משנה מציע: כבר ביארו בעלי התוספות שרב צריך גם להתנגד לקיום הקל וחומר, וגם לפרש את הפסוק כשיטת רבי, ש'משנת היובל' פירושו כפשוטו. כל מה שנאלצנו להעמיד את שמואל כשיטת רבי שמעון, הוא רק על מנת להעמיד את הקל וחומר, כדי שנוכל להסביר את שמואל גם על פי רבי. אולם 
"אנן דקי"ל כרבנן דלא אמרינן ראשון וחמשים בכלל- בלא ק"ו אינה קדושה דמשנת היובל משמע אחר היובל[footnoteRef:17]" ולפיכך ניתן לפסוק כשמואל וכרבי יהודה גם יחד. [17:  לחם משנה הלכות ערכין וחרמין פרק ד הלכה י.] 

 הנצי"ב מוולוז'ין מציע ששורש העניין נעוץ במחלוקת השלישית, בשאלה האם יובל נספר ממניין השנים. 
סוגיה היא במסכת ראש השנה: ישנה מחלוקת אימתי מתחילה שנת היובל. לפי רבי ישמעאל בנו של רבי יוחנן בן ברוקא היא מתחילה בראש השנה, ולפיכך ישנה הווה אמינא להמשיך אותה גם לאחר תום השנה. לפי חכמים היובל מתחיל ביום הכיפורים. 
תניא אידך: יובל היא, מה תלמוד לומר? לפי שנאמר וקדשתם את שנת החמשים, יכול כשם שמתקדשת והולכת מתחילתה כך מתקדשת והולכת בסופה, ואל תתמה, שהרי מוסיפין מחול על קדש - תלמוד לומר יובל היא שנת החמשים - שנת החמשים אתה מקדש, ואי אתה מקדש שנת החמשים ואחת.  
ורבנן: שנת חמשים אתה מונה, ואי אתה מונה שנת חמשים ואחת. לאפוקי מדרבי יהודה, דאמר: שנת חמשים עולה לכאן ולכאן. קא משמע לן דלא[footnoteRef:18].   [18:  ראש השנה ח, ב – ט, א.] 

הרמב"ם פוסק כחכמים[footnoteRef:19]. היות שמשנה פסוקה היא ששער הפדיון לשדה הוא "סלע ופונדיון לשנה[footnoteRef:20]", על פי סוגייתנו יש לפסוק כשמואל בעקבות חכמים כדי להבין כיצד השער הוא חמישים סלעים לארבעים ותשע שנים[footnoteRef:21].  [19:  הלכות שמיטה ויובל פרק י הלכה ז. שני מיעוטים ניתן ללמוד מן הפסוק 'יובל היא': תוספת יובל או שלא למנות את היובל כחלק מן המניין. "מאחר דס"ל להרמב"ם דקי"ל אין תוספת לשבת, ע"כ קי"ל דיובל הוא החמשים לבד, ולא שנת האחת להיובל הבא ".
]  [20:  פרק ז משנה א.]  [21:  העמק דבר, ויקרא פרק כז, יז.] 



3. דינם המיוחד של כוהנים ולוויים והשלכותיו
שנינו בסוף המסכת: "הכהנים והלוים מוכרים לעולם וגואלים לעולם שנאמר (ויקרא כ"ה) גאולת עולם תהיה ללוים[footnoteRef:22]". על כך מעירה הגמרא: [22:  פרק ט משנה ח.] 

"מקדישין, מאי איריא כהנים ולוים? אפי' ישראל נמי! וכי תימא: בשנת היובל עצמה, הניחא לשמואל דאמר: בשנת היובל עצמה לא קדשה, קמ"ל דכהנים ולוים מקדישין לעולם[footnoteRef:23]".  [23:  כז, א.] 

הרי ששמואל מודה שהקדש כוהנים ולוויים חל גם בשנת היובל. שואל רבי מאיר שמחה מדווינסק: כיצד יש להבין שורש הבדל זה בין ישראל לכוהנים? הניחא לרבי שמעון הסובר שכשמגיע היובל השדה יוצא לכוהנים בחינם – מובן שכל כוח ההקדשה קיים רק עד היובל, וביובל עצמו אי אפשר להקדיש. כוהנים ולוויים שלא פקע כוחם, שהרי יכולים לגאול גם אחר היובל, יכולים להקדיש גם ביובל. אולם לדעת רבי יהודה, שגם בהקדש ישראל הכוהנים צריכים לתת דמים ביובל - רואים שההקדש אינו נפקע. אם כן מהו שורש ההבדל בין ישראל לבין כוהנים? באור שמח מבאר, שישנה מגמה שהמוציא שדה מרשותו לא יעשה כן לצמיתות. המקדיש בשנה רגילה יכול שיגאלנה טרם היובל, אולם המקדיש ביובל, תצא השדה לכוהנים שישלמו דמיה ושוב לא תחזור אליו, ולכן ההקדש לא חל. "אבל כהנים ולוים שגואלין לעולם שפיר מקדישין ביובל[footnoteRef:24]". [24:  אור שמח הלכות ערכין וחרמין פרק ד הלכה י.] 

הרב אריה בינה מציע הגדרות על פי הבחנת מקור כוח הקדש בשדה:
מדברי רב יוסף בסוגיה עולה, שלפי רב כוח הקדש מתפשט גם מעבר ליובל, אלא שביובל משולחן גבוה מזכים לכוהנים. לדעת שמואל כוח הקדש פוסק ביובל, ולכן אי אפשר להקדיש אז. אלא שציוותה תורה שהשדה במקום לחזור לבעלים יימסר לכוהנים. אולם לשיטת רבי יהודה, אותה פסק הרמב"ם, יש להסביר אחרת: אם הקדיש קודם היובל - הקדושה קיימת גם ביובל ועל כן הכוהנים נותנים דמיה, שקדושה אינה פוקעת בכדי. בכל השנים הקדושה באה על פי דבורו של ישראל ולכן הוא יכול לפדות, אולם ביובל זו קדושת 'התפשטות' שאינה תלויה בו ולפיכך אינו יכול לפדותה. אולם כוהנים שגואלים לעולם, גם ביובל מקור הקדושה הוא עדיין מכוח דיבורם ולכן גם יכולים להקדיש[footnoteRef:25].  [25:  'ממיר נתיב מאיר' לרב נחום סטפנסקי, עמ' צו-צח.] 






נתינה בעל כורחו של מקבל
"מה דנקט מתניתין שיהא שובר את הדלת ונכנס, כמו הקדושת לוי מבארדיטשוב זי"ע בשעתו ששבר את הזכוכית של הארון כדי להוציא משם את האתרוג, כן הוא מרוב התלהבות של מצוה, "שובר את הדלת ונכנס" כדי לקיים מצוה רבה לחזור אל נחלתו ביישוב ארץ ישראל[footnoteRef:26]". [26:  דף על הדף לא, ב בשם הגה"ק מקלויזנבורג ז"ל בשו"ת דברי יציב (חו"מ סי' פ"ד).] 


ערכין לא, ב – לב, א
מתני'. בראשונה היה נטמן יום שנים עשר חודש, כדי שיהא חלוט לו. התקין הלל שיהא חולש[footnoteRef:27] מעותיו ללשכה, ויהא שובר את הדלת ונכנס[footnoteRef:28], אימתי שירצה הלז יבא ויטול את מעותיו. 	Comment by אבי ונגרובר: אישים ושיטות עמוד ).
 - צריך להשלים [27:  "כאילו לוחש באזנו של חבירו ואומר לו: טול וצא" (בן יהוידע).]  [28:  "אע"ג דחלישת המעות חשיבא כגאולה מ"מ קנין כסף אין כאן, דהא לא זכה הלוקח במעות בעל כרחו, א"כ עדיין לא נפקא הבית מרשות הלוקח לרשות המוכר דסו"ס אין כאן מעשה קנין על הבית ובמה יהא קנוי לו, אלא דכיון דע"י נתינת המעות ללשכה נתקיים דין גאולה, ודין הגאולה הוא דמעתה יש למכור זכות בהחזרת הבית לרשותו אפי' בעל כרחו ולזכות בו, וזהו דאשמועינן התנא דיהא שובר את הדלת ונכנס דאף שהבית עדיין של הלוקח אפ"ה רשאי הוא לשבור הדלת ולהכנס בכח אל הבית ע"מ להחזיק בו ולקנותו באחד מדרכי הקנינים כגון נעל גדר ופרץ". (חידושי הגרי"ז בסוגייתנו). הרוגאצ'ובר מבאר שנתינה בעל כורחו של המקבל יכולה להיות נתינה אבל אינה קניין. ראיה לכך מדברי הרשב"א: "האומרת תן לי מנה ואתקדש אני לך ונשבע הלה ליתן לה ונתן לה על כרחה – יצא הלה ידי שבועה והיא אינה מקודשת" (רשב"א לגיטין עה, א. את הראיה מביא הרב זוין אישים ושיטות עמוד  124 אות טו).
] 

גמ'. אמר רבא: מתקנתו של הלל, הרי זה גיטיך על מנת שתתני לי מאתים זוז ונתנה לו, מדעתו - מגורשת, בעל כרחו - אינה מגורשת. מדאיצטריך ליה להלל לתקוני נתינה בעל כרחו הויא נתינה, הא בעלמא נתינה בעל כרחו לא הויא נתינה. מתקיף לה רב פפא, ואיתימא רב אשי: ודילמא כי איצטריכא ליה להלל לתקוני - שלא בפניו, אבל בפניו - בין מדעתו בין בעל כרחו הויא מתנה. איכא דאמרי, אמר רבא: מתקנתו של הלל, הרי זה גיטיך על מנת שתתני לי מאתים זוז ונתנה לו, בין מדעתו בין בעל כרחו הויא נתינה; וכי איצטריך ליה להלל לתקוני - שלא בפניו, אבל בפניו - בין מדעתו בין בעל כרחו הויא נתינה. מתקיף לה רב פפא, ואיתימא רב שימי בר אשי: ודילמא בין בפניו בין שלא בפניו - מדעתו אין, בעל כרחו לא והלל מאי דאיצטריך ליה תקין.
1. יובל בימי בית שני
"הכא משמע דבימי הלל שהיה בבית שני כדאמרינן בפ"ק דשבת (דף טו. ושם) הלל ושמעון גמליאל ושמעון נהגו נשיאותן לפני הבית מאה שנה היו נוהגין יובל כיון דבתי ערי חומה היה נוהג כדאמר בפירקין דלעיל (דף כט.) דאין בתי ערי חומה אלא בזמן שהיובל נוהג[footnoteRef:29]".  [29:  תוספות לא, ב ד"ה התקין הלל.] 

לפי זה יש להבין כיצד תיקן הלל פרוזבול: 
"ומי איכא מידי, דמדאורייתא משמטא שביעית, והתקין הלל דלא משמטא? אמר אביי: בשביעית בזמן הזה, ורבי היא; דתניא, רבי אומר: וזה דבר השמיטה שמוט - בשתי שמיטות הכתוב מדבר, אחת שמיטת קרקע ואחת שמיטת כספים, בזמן שאתה משמט קרקע - אתה משמט כספים, בזמן שאי אתה משמט קרקע - אי אתה משמט כספים[footnoteRef:30]".  [30:  גיטין לו, א.] 

רש"י שם כותב:
ואף על גב דהלל בבית שני הוה סבירא ליה לאביי דבבית שני הואיל ולא היה יובל נוהג לא נהגו שמיטין מדאורייתא ודאמרינן בערכין (דף לב:) מנו יובלות לקדש שמיטין- מדרבנן קאמר[footnoteRef:31].   [31:  רש"י שם ד"ה בשביעית בזמן הזה.] 

התוספות כאן תמהים על דברי רש"י ומסיקים: 
צ"ל דהלל לאו לדריה תקין אלא יודע היה שהבית היה עתיד ליחרב ולפיכך תיקן פרוזבול. ואף על גב דבעי התם הלל כי תקין פרוזבול לדריה הוא דתקין או לדרי עלמא תקין, ההיא לאו לאביי קבעי כי אם לרבא דמתרץ התם הפקר ב"ד היה הפקר.
 
2. סיכום הסוגיה
המוכר בית עיר חומה רשאי לגאול אותו במשך שנה. אם לא עשה כן הבית נחלט ללוקח. לפיכך היה הלוקח מתחבא מפני המוכר לקראת סוף השנה. במשנה נאמר שהלל תיקן שיוכל המוכר להפקיד את כספי הגאולה בלשכה, "לשכת הקדש שבעזרה[footnoteRef:32]", או "לשכה של ב"ד[footnoteRef:33]", ואז הוא יכול לחזור לביתו הנגאל. [32:  ר' עובדיה מברטנורא   פרק ט משנה ד.]  [33:  תפארת ישראל - יכין  פרק ט משנה ד. הרמב"ם סתם: 'בב"ד' (רמב"ם הלכות שמיטה ויובל פרק יב הלכה ז) ש"לשכה לאו דוקא אלא בב"ד שבלשכה וה"ה לב"ד שבכל מקום ופשוט הוא" (רדב"ז שם).
] 

רבא מסיק מהמשנה הלכה בעניין הנותן גט על תנאי שתשלם לו מאתיים זוז, ונתנה לו בעל כורחו. שתי לישנות בדבר. לפי הראשונה למד רבא שמזה שהוצרך הלל לתקן דרך לנתינה כזו – משמע שבדרך כלל אינה תקפה[footnoteRef:34], ולפיכך נתנה לו בעל כורחו אינו גט[footnoteRef:35]. על כך הקשה רב פפא שאולי הלל הוצרך לתקן רק שלא בפניו, אבל בפניו נתינה היא זו גם בעל כורחו[footnoteRef:36].  [34:  "וגבי גט דאיסורא הוא לא תקין הלל" (רש"י גיטין עה, א ד"ה מכלל).]  [35:  בתוספות יום טוב על המשנה נימק את תקנת הלל: "דהפקר ב"ד הפקר". משמע כלשון זו. ]  [36:  ורבא לא חשש לקושיה זו, "דאם איתא דבפניו הוי נתינה בעל כרחו לא הוה צריך להילל לתקוני שלא בפניו להיות חולש מעותיו ללשכה דהא אפשר לזכות לו ע"י אחר" (תוספות ערכין לב, א ד"ה מדאיצטריך בסופו). על כך תמה הרשב"א: "היאך אפשר לומר כן דכל שנותנין לו בפניו בעל כרחו מזכין לו ע"י אחר לחובתו, והא אשה מתגרשת בע"כ ואין מזכין לה גיטה ע"י אחר לפי שחוב הוא לאשה שיוצאה מתחת בעלה" (חידושי הרשב"א גיטין עה, א ד"ה מכלל).
] 

לדרך זו יש לתהות: אם נחוץ שיתוף פעולה של קונה השדה – מהי משמעות דין 'שנה תמימה', הרי אם מסכים הקונה למוכרה חזרה – יכול הוא לעשות כן גם לאחר שחלפה שנה. ניתן להציע שתוך שנה טורפים אותה מלוקח שני בעל כורחו, על ידי הסכמת לוקח ראשון[footnoteRef:37]. לפי הלישנא השנייה רבא למד שנתינה בעל כורחו היא נתינה, ותקנת הלל נצרכה רק בגלל שהנתינה איננה בפני המקבל. רב פפא דוחה ראיה זו בטענה שייתכן שגם בפניו אין זו נתינה, אלא שהלל תיקן רק לגבי שלא בפניו, שלכך הוצרך. נסכם: [37:  גרש ירחים בסוגיה בגיטין, אות קמ.] 

3. הבחנה בין מקרים שונים בכפיית נתינה
בעלי התוספות שואלים[footnoteRef:38]: לפי הלשון הראשונה, מדוע טרח הקונה להתחבא טרם תקנת הלל, הרי גם בפניו אין זה אפשרי לתת לו בעל כורחו. על כך הם מציעים שני תירוצים:   [38:  לב, א ד"ה מדאיצטריך, ובגיטין עה, א ד"ה מכלל.] 

וי"ל דבפניו לא היה יכול להעיז מלוה מלקבלם כדי שיהיה הבית שלו, וגם אם היה בפניו יעשוהו ב"ד לקבלם בעל כרחו. 
ממשיכים בעלי התוספות ומבחינים בין מקרים שונים: לגבי החזרת חוב בוודאי נתינה בעל כורחו תקפה[footnoteRef:39], שהרי למדנו: "הלוהו בישוב לא יחזיר לו במדבר[footnoteRef:40], משמע דבישוב יחזיר לו אפילו בעל כרחו[footnoteRef:41]".  [39:  "על פי זה כתב בקצות החושן (סי' רמ"ג סק"ד) מהפר"ח שהי' כפר אחד שהי' שם רק כהן אחד, והכהן לא רצה לקבל הפדיון הבן, וכתב הפר"ח דכיון דמחויב הוא לפרוע וליתן הפדיון הבן, א"כ הו"ל דין של פרעון מלוה דמהני בעל כרחו.
והוסיף על זה הקצוה"ח דלפי זה מהני נתינת מתנות כהונה לחש"ו, דאע"ג דאין בהם דעת לקנות, הא לא בעינן בהו דעת המקבל, דנתינה בעל כרחה שמה נתינה בפרעון, ולכן גם להם יכול ליתן ולהקנות.
אמנם בנתיבות המשפט (שם ס"ק ח') וכן בהגהות אמרי ברוך (שם) כתבו דאין לדמות מתנות כהונה לפרעון חובו דמהני בעל כרחו, דשאני לגבי פרעון חובו, דהוא צריך לפרוע חובו למלוה זה, ומשו"ה מהני נתינה אף בעל כרחו דמלוה, אבל לגבי מתנות כהונה, הא יכול הכהן למימר שיתן לכהן אחר, ואין זה מוכרח דדוקא הוא יקבל הפדיון, ומשו"ה לא מהני נתינה בעל כרחו" (דף על הדף גיטין עה, א).
]  [40:  בבא קמא קיח, א.]  [41:  תוספות גיטין עה, א. "ולעד"נ דאם היה בעיר היו ב"ד כופין אותו עד שיאמר רוצה אני" (רש"ש לב, א)] 

החילוק בין חוב לבין המקרה שלנו הוא: "שאין המלוה מפסיד בקבלת הפרעון אבל הכא דע"י הפרעון צריך להחזיר הבית וכן ע"י קבלתו הוי הגט גט - לא הויא נתינה[footnoteRef:42]". בסתם מתנה ודאי אי אפשר לכפות:  [42:  שם.] 

פשיטא דאין לו לאדם לקבל מתנה בעל כרחו ועוד היכי פליג על זה רב פפא? וי"ל דודאי מתנה דרשות שאין לו שום צורך פשיטא דלא הויא בעל כרחו ורב פפא נמי לא פליג על זה. אלא במתנה שיש בה צורך פליגי, כמו הכא דאמר לה זה גיטך: ע"מ שתתן לי מאתים זוז שהיא צריכה כדי לקיים תנאי הגט וכגון קבלה דמתני'. 
במסכת גיטין ראו בעלי התוספות לנכון להוסיף:  
א"ת גבי גט פשיטא דלא הויא נתינה ומה צריך ללמוד מתקנתו של הלל וכי אם יתן מתנה לחבירו יקבלנה בעל כרחו[footnoteRef:43] ואור"י די"ל דכיון דאמר לה ה"ז גיטך ע"מ שתתני לי מאתים זוז תלה הדבר בדעתה ועליו לקבלם. והוי כמו בבתי ערי חומה וקמ"ל דאפ"ה בע"כ לא הויא נתינה.   [43:  בבבא בתרא בתחילת קלח, א מפורש שאי אפשר לתת כשעומד וצווח (רשב"א בגיטין).] 

הרשב"א בגיטין מוסיף הבחנה מחודשת בין קיום התנאי לבין תקפות הנתינה. תנאי ניתן לקיים בעל כורחו של מקבל, אבל לתת לו - לא. 
עוד נראה לי דאפילו למ"ד נתינה בע"כ שמה נתינה היינו דוקא שהנותן נפטר בנתינתו וזכה במה שבידו בקיום תנאו, והיינו טעמא דגט, והיינו טעמא דבית בבתי ערי חומה זכתה האשה בגט שבידה וזכה הלה בבית בקיום תנאם, וה"ה לנשבע ליתן לחבירו נותן לו בעל כרחו ונפטר, אבל שתהא נתינה לגבי מי שניתן להם בעל כרחם - לא, שא"א לזכות לאדם בעל כרחו, והיינו טעמא דמתנה, והוא הדין והוא הטעם לאומרת תן לי מנה ואתקדש אני לך ונשבע הלה ליתן לה ונתן לה בעל כרחה יצא הלה ידי שבועה והיא אינה מקודשת". לפי זה, הנותן נתן והמקבל לא קיבל. לכאורה מכאן ואילך אין הכסף הניתן בבעלות המקבל[footnoteRef:44]! [44:  במקרה של בעל חוב הן משועבדות לו, ובמקרה של גט כל הקודם בהם זכה! (תורת גיטין, גיטין עה, א).] 

4. פסק הלכה
הרשב"א סיכם את העולה מסוגייתנו: 
ולענין פסק הלכה לא נתברר אם נתינה בע"כ הויא נתינה או לא, הילכך לענין גט דאיסורא הוא אינה מגורשת, וגט פסול הוא דספק איסורא לחומרא. ולענין קדושין כגון שאמר לה הרי את מקודשת לי על מנת שאתן לך מאתים זוז ונתן לה בעל כרחה שאף הוא בא עכשו לגמור קנינו בנתינה זו בעל כרחה הרי זו ספק מקודשת. אבל לענין ממונא איכא למימר דהויא נתינה, דכיון דללישנא בתרא אליבא דרבא הויא נתינה קיי"ל כלישנא בתרא לענין ממונא. ואף על גב דאתקיפו עליה רב פפא ואיתימא רב שימי - לאו מדרך הבירור אקשו ליה אלא בדילמא, ומאי דאיפשיטא ליה לרבא איסתפק ליה לרב שימי. והלכך לא שבקינן מאי דאיפשיטא ליה לרבא ונקטינן מאי דאיסתפקא ליה לרב שימי. ואיכא למימר דכיון דרבא לאו מסברא דנפשיה קאמר לה אלא מתקנתו של הלל הוא דיליף לה וההיא לא מכרעא שפיר כסברתו של רבא, ורב שימי נמי אתקיף ליה דדלמא לא הויא נתינה דהלל מאי דאצטריכא ליה תקין, אנן נמי מספיקא כרב שימי עבדינן דמספיקא לא מפקינן ממונא וקרקע בחזקת בעליה עומדת. ומיהו ודאי מסתברא לענין מטלטלין אם מסרם לו ע"מ שיתן לו מאתים זוז לא מפקינן להו מיניה, דמטלטלין היכא דקיימי לוקמו ונתינה בעל כרחו הויא נתינה. וראיתי בספר העיטור בשם רבינו האי גאון ז"ל דהילכתא כלישנא בתרא דרבא. והרי"ף ז"ל לא הביא מכל זה כלום בהלכותיו. והרמב"ם ז"ל כתב נתנה לו בעל כרחו והוא אינו רוצה לקבל ה"ז גט פסול עד שתתן מדעתו[footnoteRef:45]. [45:  רשב"א גיטין עה, א ד"ה ולעניין.] 

 אם כן אלו השיטות להלכה:
1. לרבא בלשון שנייה נתינה בפניו מועילה אף בעל כורחו. כך פוסקים רב האי, הרי"ד ובעל התרומות בשם הרמב"ן.
2. ההלכה נותרה בספק ויש להחמיר באיסור, וממון נשאר בחזקת בעליו. זו שיטת הרשב"א והריא"ז.
3. שיטת הרמב"ם והשולחן ערוך: "נתנה לו בעל כרחו והוא אינו רוצה לקבל הרי זה גט פסול עד שתתן מדעתו[footnoteRef:46]". [46:  רמב"ם הלכות גירושין פרק ח הלכה כא.] 

כביאור לדברי הרמב"ם הוצעו כמעט כל האפשרויות: 
1. "רבינו האי ז"ל פסק כלישנא בתרא ע"כ. ונראה לי שזה דעת רבינו לענין דינא[footnoteRef:47] אלא שרצה להחמיר לכתחלה בערוה החמורה וכתב ה"ז גט פסול וידוע ענין הפסול בדבריו ז"ל שלכתחלה לא תנשא ואם נשאת לא תצא ואם היה פוסק כלישנא קמא היה כותב אינה מגורשת ואם היה הדבר אצלו בספק היה כותב מגורשת ואינה מגורשת אלא וודאי כך היתה סברתו[footnoteRef:48]". ב'מעשה רוקח' ביסס זאת על שינוי לשון הגמרא: "דבלישנא קמא קתני אינה מגורשת ובלישנא בתרא קתני הויא נתינה ולא קתני 'מגורשת' - אך מ"מ לכתחילה לא תנשא[footnoteRef:49]". [47:  ערוך השולחן רצה לסייג זאת: "כשעכ"פ קבלם" אולם מביא שהבית יוסף לא כתב כן בדברי הרמב"ם. מכל מקום דעתו לחשוש לשיטת הרשב"א (ערוך השולחן אה"ע סימן קמג אות מ).
]  [48:  מגיד משנה שם.]  [49:  מעשה רוקח שם.] 

2. פסיקה לחומרה מספק, מחשש לדברי רב פפא[footnoteRef:50]. [50:  ביאור הגר"א אה"ע סימן קמג ס"ק כ. וכן גרסת הרא"ש בדברי הרמב"ם (ב"י אה"ע קמג, ד ד"ה אבל).] 

3. יש שהבינו שפוסק שאינה נתינה, כלשנא קמא או כרב פפא בתרא[footnoteRef:51]. [51:  דעות כאלו מובאות בבירור הלכה לגיטין עד ציון ז, שם מופיעים כל דברינו בסעיף זה. לגרסאות שלפנינו קשה להלום דרך זו בדברי הרמב"ם.] 

4. לסיום המסכת
היובל הוא מקור הכוח של השמיטות, והוא מעניק גם כוח ליישר את עיוותי העבר, בהם הבדלי המעמדות שנגרמו על ידי מכירת שדות, והעבדות:
מונין שמיטין לקדש יובלין", להכשיר אליו את החיים. "וספרת לך שבע שבתות שנים שבע שנים שבע פעמים, והיו לך ימי שבע שבתות השנים תשע וארבעים שנה". ומצנור-החיים של היובל...יונקת היא השמיטה ומתמלאת את זיוה השלם והרענן.. והולך ומתעלה הוא הרוח, עד שנצבר כח גדול ועצום, שיש בו די אונים... גם לישר את המעקשים והקלקולים של העבר ולהעמיד את מצב חיי האומה ע"פ הויתה המקורית, להשיבם לימי-העלומים ברעננות מטעה, ולגלות לא רק מה שגנוז בטבעה של נשמת האומה בפעל כי-אם מה שמוכשר להגלות ולהאיר בקרבה.. וההכרה מתעוררת, שיש רוח חדשה המבשרת צבא רב, "והעברת שופר תרועה בחדש השביעי בעשור לחדש ביום הכפורים תעבירו שופר בכל ארצכם" רוח אל עליון של הסליחה הכללית, הפוגשת את כל יחיד בכל יום הכפורים, מתעלה כאן בקדושת היובל לצביון כללי, בהתלבש האומה ברוח סליחה ותשובה לישר את כל עיוותי העבר. "וקראתם דרור בארץ לכל יושביה", "מר"ה עד יום-הכפורים לא היו עבדים נפטרים לבתיהם ולא משתעבדים לאדוניהם. אלא אוכלין ושותין ושמחין ועטרותיהן בראשיהן. כיון שהגיע יום הכפורים תקעו ב"ד בשופר, נפטרו עבדים לבתיהן ושדות חוזרות לבעליהן" (ראש השנה ח:). אין הדרור הזה פורץ כהר-פרצים, כי נמשך והולך הוא מן הקודש העליון, איננו יוצא בתור יוצא-דופן מתוך המעגל החברתי המסודר, כי מתוכו ומעצמותו הוא נובע... אם ירדו יחידים מהאומה ממדרגת-החיים, המלאים אור-קדוש וחופש, ויעשו לעבדים בשכחם את ערכם האצילי, ו"אזן ששמעה על הר סיני: 'כי לי בני ישראל עבדים, עבדי הם ולא עבדים לעבדים' - והלך זה וקנה אדון לעצמו", הנה באה השבת הכבוד האישי וחרותו.. - ודרור נקרא בארץ לכל יושביה. ולעומת אי-שויון-המשקל של מצב הרכוש הקרקעי, שהוא בא מרפיון ידים ורוח מכל חטאות האדם, המכשילות את כחו, עד שהוא יורד מנחלת אבותיו, - באה השבה.. ברכוש היסודי הזה לאותם אשר הכבידה עליהם תגרת החיים ותעות את משקלם, "בשנת-היובל הזאת תשובו איש אל אחוזתו[footnoteRef:52].  [52:  שבת הארץ / הקדמה. עמ' יח-כ.] 


אכן שנינו: "אין עבד עברי נוהג אלא בזמן שהיובל נוהג[footnoteRef:53]". אמרו חסידים:  [53:  כט, א.] 

יובל הוא מקום החירות, שממנה נשפע גם לשביעית. באם יובל אינו נוהג, אין לשביעית מהיכן לקבל השפע. ואז, הרי יצטרך להשאר משועבד לעולם וזה לא יתכן, לכן: 'אין עבד עברי נוהג'[footnoteRef:54]. [54:  ביאורי החסידות לש"ס, ישי חסידה עמ' תרעו. משם משמואל פרשת כי תצא בשם האבני נזר.] 


בהתחדש השוויון, גם פרשת ערכין תקבל אור מיוחד, בקובעה שוויון על פי ערכים מוחלטים ובלתי בחיריים בין כל יהודי ויהודיה לבין בני גילם. 
שאין חילוק בערכין בין יפה או כעור או חולה או סומא או גדם, אלא הכל נערכין לפי השנים כמו שצותה התורה בהן[footnoteRef:55]. ויעשו כולם אגודה אחת לעשות רצון אביהם שבשמים. [55:  ספר החינוך פרשת בחקותי מצוה שנ.

